
20 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1366 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Προσωρινή είσοδος - έξοδος ατόμων από τους λι¬ 
μένες Καλύμνου, Πέτρας Λέσβου, Καρλοβασίου Σά¬ 
μου και από τους αερολιμένες Χίου και Καρπάθου. 

2 Περιορισμός κυκλοφορίας των αιτούντων διεθνή 
προστασία. 


ΑΠΟΦΑΣΕΙΣ 

Αριθμ. 7001/9/37-νγ' (1) 

Προσωρινή είσοδος - έξοδος ατόμων από τους 
λιμένες Καλύμνου, Πέτρας Λέσβου, Καρλοβασί¬ 
ου Σάμου και από τους αερολιμένες Χίου και Καρ¬ 
πάθου. 

ΟΙ ΥΠΟΥΡΓΟΙ ΕΣΩΤΕΡΙΚΩΝ - ΟΙΚΟΝΟΜΙΚΩΝ - 
ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις της παρ. 6 του άρθρου 3 του ν. 4251/ 
2014 «Κώδικας Μετανάστευσης και Κοινωνικής Ένταξης 
και λοιπές διατάξεις.» (Α' 80). 

2. Τις διατάξεις της παρ. 4 του άρθρου 2 του ν. 2960/ 
2001 περί«ΕθνικούΤελωνειακού Κώδικα» (Α' 265), όπως 
έχει τροποποιηθεί και ισχύει. 

3. Τις διατάξεις των άρθρων 20,68 και 77 του ν. 4270/ 
2014 «Αρχές δημοσιονομικής διαχείρισης και εποπτείας- 
δημόσιο λογιστικό και άλλες διατάξεις» (Α' 143), όπως 
έχουν τροποποιηθεί και ισχύουν. 

4. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά Όργανα, που κω- 
δικοποιήθηκε με το άρθρο πρώτο του π.δ/τος 63/2005 
και τις διατάξεις των άρθρων 45 και 46 παρ. 3 του 
π.δ/τος 63/2005 (Α'98). 

5. Τιςδιατάξειςτουπ.δ. 80/2016 «Ανάληψη υποχρεώ¬ 
σεων από τους Διατάκτες» (Α’ 145). 

6. Τις διατάξεις του π.δ. 123/2016 «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 


μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων» (Α' 208). 

7. Τις διατάξεις της αριθμ. Υ186 από 10.11.2016 απόφα- 
σηςτου Πρωθυπουργού «Ανάθεση αρμοδιοτήτων στον 
Αναπληρωτή Υπουργό Εσωτερικών Νικόλαο Τόσκα» 
(Β' 3671). 

8. Τις διατάξεις της αριθμ. Υ29 από 08.10.2015 απόφα- 
σηςτου Πρωθυπουργού «Ανάθεση αρμοδιοτήτων στον 
Αναπληρωτή Υπουργό Οικονομικών Γεώργιο Χουλιαρά- 
κη» (Β' 2168). 

9. Τις διατάξεις της αριθμ. ΥΠΟΙΚ 0010218 ΕΞ 2016 από 
14.11.2016 κοινής απόφασης του Πρωθυπουργού και 
Υπουργού Οικονομικών «Ανάθεση αρμοδιοτήτων στην 
Υφυπουργό Οικονομικών Αικατερίνη Παπανάτσιου» 
(Β' 3696). 

10. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος των εγκεκριμένων 
πιστώσεων τρέχοντος έτους των Κ.Α.Ε. 0719,0721 και 
0722 του Π/Υ εξόδων του Ε.Φ. 07-410 «Ελληνική Αστυ¬ 
νομία» ύψους 664.981,52 ευρώ περίπου. 

11. Την αριθμ. 8000/1/2018/30-στ' από 19.04.2018 
εισήγηση της Γενικής Διεύθυνσης Οικονομικών και Επι¬ 
τελικού Σχεδιασμού, αποφασίζουμε: 

Άρθρο 1 

1. Επιτρέπεται προσωρινά και για χρονικό διάστημα 
από την έναρξη ισχύος της παρούσας απόφασης έως 
31 Οκτωβρίου 2018 και για τις ώρες από 05:00 έως 23:00, 
η είσοδος προσώπων στο ελληνικό έδαφος και η έξοδος 
από αυτό, από τους λιμένες Καλύμνου, Πέτρας Λέσβου 
και Καρλοβασίου Σάμου και από τους αερολιμένες Χίου 
και Καρπάθου. 

2.0 σχετικός διαβατηριακός έλεγχος ενεργείται με μέ¬ 
ριμνα και ευθύνη του ΑστυνομικούΤμήματος Καλυμνίων 
για τον λιμένα Καλύμνου, του Αστυνομικού Τμήματος 
Καλλονής Λέσβου για τον λιμένα Πέτρας Λέσβου, του 
Αστυνομικού Τμήματος Καρλοβασίων Σάμου για τον λι¬ 
μένα Καρλοβασίου Σάμου, της Υποδιεύθυνσης Ασφαλεί¬ 
ας Χίου για τον αερολιμένα της Χίου και του Αστυνομικού 
Τμήματος Καρπάθου για τον αερολιμένα Καρπάθου. 

3.0 σχετικός τελωνειακός έλεγχος ενεργείται με μέρι¬ 
μνα του Τελωνείου Καλύμνου για τον λιμένα Καλύμνου, 
του Τελωνείου Μυτιλήνης για τον λιμένα Πέτρας Λέσβου, 
του Τελωνείου Σάμου για τον λιμένα Καρλοβασίου Σά- 

μου, του Τελωνείου Χίου για τον αερολιμένα της Χίου και 
του Τελωνείου Καρπάθου για τον αερολιμένα Καρπάθου. 

Άρθρο 2 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Απριλίου 2018 

Οι Υπουργοί 

Αναπληρωτής 

Υπουργός Οικονομικών κ.α.α. 
Υφυπουργός Οικονομικών 

ΑΙΚΑΤΕΡΙΝΗ ΠΑΠΑΝΑΤΣΙΟΥ 

Ναυτιλίας 

και Νησιωτικής Πολιτικής 

ΠΑΝΑΓΙΩΤΗΣ ΚΟΥΡΟΥΜΠΛΗΣ 


Αριθμ. οικ. 8269 (2) 

Περιορισμός κυκλοφορίας των αιτούντων διε¬ 
θνή προστασία. 

Ο ΔΙΕΥΘΥΝΤΗΣ ΤΗΣ ΥΠΗΡΕΣΙΑΣ ΑΣΥΛΟΥ 

Έχοντας υπόψη: 

1. Τις διατάξεις των άρθρων 41 και 90 του Κώδικα Νο¬ 
μοθεσίας για την Κυβέρνηση και τα Κυβερνητικά Όργα¬ 
να, που κυρώθηκε με το άρθρο πρώτο του π.δ. 63/2005 
(Α' 98), όπως ισχύουν. 

2. Τις διατάξεις του ν. 3861/2010 (Α' 112) «Ενίσχυση της 
διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο Διαδίκτυο "Πρόγραμμα Διαύγεια" 
και άλλες διατάξεις». 

3. Τις διατάξεις της παρ. 3 του άρθρου 1 σε συνδυα¬ 
σμό με το στοιχείο δ (γγ) της παρ. 1 του άρθρου 41 του 
ν. 4375/2016 (Α'51) «Οργάνωση και λειτουργία Υπηρε¬ 
σίας Ασύλου, Αρχής Προσφυγών, Υπηρεσίας Υποδοχής 
και Ταυτοποίησης σύσταση Γενικής Γραμματείας Υπο¬ 
δοχής, προσαρμογή της Ελληνικής Νομοθεσίας προς 
τις διατάξεις της Οδηγίας 2013/32/ΕΕ του Ευρωπαϊ¬ 
κού Κοινοβουλίου και του Συμβουλίου "σχετικά με τις 
κοινές διαδικασίες για τη χορήγηση και ανάκληση του 
καθεστώτος διεθνούς προστασίας (αναδιατύπωση)" 
(Ε180/29.6.2013), διατάξεις για την εργασία δικαιούχων 
διεθνούς προστασίας και άλλες διατάξεις», όπως ισχύουν. 

4. Τις διατάξεις του π.δ. 104/2012 (Α' 172)«Οργάνωση 
και λειτουργία Υπηρεσίας Ασύλου στο Υπουργείο Δημό¬ 
σιας Τάξης και Προστασίας του Πολίτη», όπως τροποποι¬ 
ήθηκε από το π.δ. 133/2013 (Α' 198) και το ν. 4375/2016 
(Α' 51) και ισχύει. 

5. Τις διατάξεις του π.δ. 122/2017 (ΑΊ 49) «Οργανισμός 
Υπουργείου Μεταναστευτικής Πολιτικής». 

6. Τις διατάξεις της παρ. 1 του άρθρου 7 της Οδηγίας 
2013/33/ΕΕ σύμφωνα με την οποία προβλέπεται η δυ¬ 


νατότητα του κράτους μέλους υποδοχής να επιβάλει 
περιορισμό της ελεύθερης κυκλοφορίας των αιτούντων 
άσυλο σε ορισμένη περιοχή που ορίζεται από αυτό, χω¬ 
ρίς να τίθεται οιαδήποτε άλλη προϋπόθεση, παρά μόνον 
ότι η οριζόμενη περιοχή δεν θίγει την αναπαλλοτρίωτη 
σφαίρα της ιδιωτικής ζωής και αφήνει περιθώρια για την 
εξασφάλιση της πρόσβασης σε όλα τα πλεονεκτήματα 
που παρέχει η Οδηγία. 

7. Την αριθμ. 805/2018 απόφαση του Συμβουλίου της 
Επικράτειας (Τμήμα Δ'). 

8. Την με αριθμ. πρωτ. 8061/18.4.2018 απόφαση του 
Υπουργού Μεταναστευτικής Πολιτικής (ΥΟΔΔ'220) διο¬ 
ρισμού του Διευθυντή της Υπηρεσίας Ασύλου. 

9. Το αριθμ. πρωτ. 1924/19.4.2018 έγγραφο του Υπουρ¬ 
γού Μεταναστευτικής Πολιτικής προς τον Διευθυντή της 
Υπηρεσίας Ασύλου. 

10. Το γεγονός ότι στο πλαίσιο υλοποίησης της από 
18-3-2016 Κοινής Δήλωσης ΕΕ-Τουρκίας, και κατάτη μέ¬ 
χρι σήμερα ακολουθούμενη πρακτική, αιτούντες διεθνή 
προστασία οι οποίοι έχουν εισέλθει στην Ελλάδα από 
την Τουρκία και οι οποίοι δεν παραμένουν στα νησιά 
του Αιγαίου δεν γίνονται δεκτοί από την Τουρκία προς 
επιστροφή σε περίπτωση απόρριψης της αίτησής τους. 

11. Το γεγονός ότι παρίστανται σοβαροί και επιτακτικοί 
λόγοι δημοσίου συμφέροντος και λόγοι εξυπηρέτησης 
της μεταναστευτικής πολιτικής της χώρας ιδίως για: 

α. την ταχεία επεξεργασία και την αποτελεσματική 
παρακολούθηση των αιτήσεων παροχής διεθνούς προ¬ 
στασίας, 

β. τη διαχείριση του πληθυσμού των αιτούντων διε¬ 
θνή προστασία εντός της ελληνικής επικράτειας, καθώς 
επίσης και 

γ. την υλοποίηση της από 18-3-2016 Κοινής Δήλωσης 
ΕΕ-Τουρκίας για τους οποίους κρίνεται απαραίτητη η 
επιβολή του περιοριστικού μέτρου του περιορισμού 
της ελευθερίας κυκλοφορίας στους αιτούντες διεθνή 
προστασία οι οποίοι εισέρχονται μέσω των ελληνικών 
νησιών στην ελληνική επικράτεια μετά τις 20-3-2016, 
ημερομηνία που τέθηκε σε εφαρμογή η ως άνω Κοινή 
Δήλωση. 

12. Το γεγονός ότι ο περιορισμός της ελευθερίας κυ¬ 
κλοφορίας των αιτούντων στα νησιά Λέσβου, Ρόδου, 
Σάμου, Κω, Λέρου και Χίου δεν θίγει την αναπαλλοτρίωτη 
σφαίρα της ιδιωτικής ζωής, ούτε αίρει την πρόσβαση 
σε όλα τα δικαιώματα που προβλέπει η εθνική, η ευρω¬ 
παϊκή, αλλά και η διεθνής νομοθεσία για τους αιτούντες 
διεθνή προστασία μέχρι την ολοκλήρωση της εξέτασης 
της αίτησης διεθνούς προστασίας. 

13. Το γεγονός ότι το επιβαλλόμενο περιοριστικό μέ¬ 
τρο είναι αναλογικό, καθώς είναι περιορισμένης χρο¬ 
νικής διάρκειας και με την επιβολή του εξυπηρετείται 
υπέρτερο δημόσιο συμφέρον. 

14. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

1. Στους αιτούντες διεθνή προστασία οι οποίοι ει¬ 
σέρχονται στην ελληνική επικράτεια μέσω των νησιών 
Λέσβου, Ρόδου, Σάμου, Κω, Λέρου και Χίου επιβάλλεται, 


Αναπληρωτής Υπουργός 
Εσωτερικών 

ΝΙΚΟΛΑΟΣΤΟΣΚΑΣ 

Υφυπουργός Οικονομικών 

ΑΙΚΑΤΕΡΙΝΗ ΠΑΠΑΝΑΤΣΙΟΥ 

για λόγους δημοσίου συμφέροντος και ιδίως για την 
υλοποίηση της από 18-3-2016 Κοινής Δήλωσης ΕΕ- 
Τουρκίας, περιορισμός κυκλοφορίας τους στα νησιά 
Λέσβο, Ρόδο, Σάμο, Κω, Λέρο και Χίο αντίστοιχα καθώς 
και για την ταχύτερη και αποτελεσματικότερη διαχεί¬ 
ριση των αιτημάτων διεθνούς προστασίας. Ο ως άνω 
περιορισμός αναφέρεται στα δελτία αιτούντων διεθνή 
προστασία. 

2. Ο περιορισμός κυκλοφορίας δεν επιβάλλεται ή αί¬ 
ρεται όταν η εξέταση της υπόθεσης παραπέμπεται σε 
περιφερειακή υπηρεσία της Υπηρεσίας Ασύλου της ηπει¬ 
ρωτικής Ελλάδας. 


3. Με την παρούσα απόφαση καταργείται κάθε γενική 
ή ειδική διάταξη που αντίκειται στις διατάξεις της παρού¬ 
σας ή ρυθμίζει διαφορετικά τα θέματα που αποτελούν 
αντικείμενό της. 

4. Η ισχύς της απόφασης αυτής αρχίζει από τη δημο¬ 
σίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Απριλίου 2018 
Ο Διευθυντής της Υπηρεσίας Ασύλου 
ΜΑΡΚΟΣ ΚΑΡΑΒΙΑΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 























